Det er dumt at blive opdaget mens man maler grafitti. Men det er  endnu dummere at gemme sine tidligere værker på et kamera, når man bliver taget med hånden i spraydåsen. De må to unge fyre fra Frederikshavn sande, efter at de blev anholdt på Ørnevej kort efter klokken 4 i morges. Deres eget kamera afslørede nemlig, at de to grafittimalere havde meget mere på samvittigheden, siger vagtchef Åge Pedersen fra Nordjyllands Politi.
To drenge på 16 og 18 år er sigtet for omfattende hærværk i form af grafitti i Frederikshavn.